Barna óriásacsa
A barna óriásacsa (Anax parthenope) a karcsú acsák családjába tartozó, eurázsiai elterjedésű szitakötőfaj.

Magyarországon nem védett.

Előfordulása 

Széles elterjedésű faj, megtalálható Európában, Észak-Afrikában, az Arab-félszigeten, Dél-Szibériában, Indiában, Kínában és Japánban is. Korábban inkább Dél- és Közép-Európára volt jellemző, de az utóbbi években észak felé terjed, elérte Észak-Lengyelországot, Lettországot, Írországot, Szibériában pedig Omszkban is megtalálták. Magyarországon a síkvidékeken országszerte lehet találkozni vele.

Megjelenése

Nagy méretű szitakötő, testhossza 71 mm, szárnyfesztávolsága 90–110 mm is lehet. Tora felülről barnás, oldalt zöld; egyszínű, fekete mintázat nélkül. Szemei zöldek. A szárny első erei feketék. Szárnyjegye világosbarna. A hím potroha zöldesbarna, felső részén végighúzódó széles fekete csíkkal. A második szelvényen feltűnő, élénkkék, nyeregszerű folt látható, amely végénél a potroh erősen befűződik.

A nőstény potroha barna, fekete széles hosszanti és keskeny keresztcsíkokkal.

Hasonlít hozzá az óriás szitakötő (Anax imperator), de annak tora zöld és a kék szín egész potrohán előfordul; valamint a nyerges szitakötő (Anax ephippiger), melynek szeme barna, szárnyerei világosak és a barna óriásacsa összességében sötét színkomplexumával szemben inkább fakó benyomást nyújt.

Életmódja
Lárvája sekély, gyorsan felmelegedő állóvizekben, tavacskákban fejlődik. Elviseli a félig sós brakkvizeket is. Lehetséges, hogy a lárva Magyarországon át tud telelni, de az állomány legalább egy része a tavasszal délről felvándorló szitakötőkből áll, amelyekből a nyár végére felnő egy újabb generáció. Májustól szeptemberig repül. Az imágók igen nagy távolságokra is eltávolodnak a víztől, de párosodni visszatérnek. A párzás tandem formációban történik, ami megmarad addig, míg a nőstény lerakja a petéket az élő vagy elpusztult vízinövények védelmébe.

Források 

Anax parthenope (SÉLYS, 1839) Tavi szitakötő Szitakötők
barna óriásacsa - Anax parthenope Selys, 1839 izeltlabuak.hu
Lesser Emperor Anax parthenope British Dragonfly Society
Lesser Emperor (Anax parthenope) Dragonflypix
Anax parthenope DragonflyIreland

További információk 
barna óriásacsa - Anax parthenope Selys, 1839 izeltlabuak.hu

Kapcsolódó cikkek 
Magyarország szitakötőfajainak listája

Rovarfajok
Karcsú acsafélék
Magyarország szitakötői
Európa ízeltlábúi
A barna óriásacsa ( Anax parthenope ) a karcsú acsák családjába tartozó , eurázsiai elterjedésű szitakötőfaj. Magyarországon nem védett . Előfordulása Széles elterjedésű faj , megtalálható Európában , Észak-Afrikában , az Arab-félszigeten , Dél-Szibériában , Indiában , Kínában és Japánban is . Korábban inkább Dél- és Közép-Európára volt jellemző , de az utóbbi években észak felé terjed , elérte Észak-Lengyelországot , Lettországot , Írországot , Szibériában pedig Omszkban is megtalálták . Magyarországon a síkvidékeken országszerte lehet találkozni vele . Megjelenése Nagy méretű szitakötő , testhosszamm , szárnyfesztávolsága110 mm is lehet . Tora felülről barnás , oldalt zöld ; egyszínű , fekete mintázat nélkül . Szemei zöldek . A szárny első erei feketék . Szárnyjegye világosbarna . A hím potroha zöldesbarna , felső részén végighúzódó széles fekete csíkkal . A második szelvényen feltűnő , élénkkék , nyeregszerű folt látható , amely végénél a potroh erősen befűződik . A nőstény potroha barna , fekete széles hosszanti és keskeny keresztcsíkokkal . Hasonlít hozzá az óriás szitakötő ( Anax imperator ) , de annak tora zöld és a kék szín egész potrohán előfordul ; valamint a nyerges szitakötő ( Anax ephippiger ) , melynek szeme barna , szárnyerei világosak és a barna óriásacsa összességében sötét színkomplexumával szemben inkább fakó benyomást nyújt . Életmódja Lárvája sekély , gyorsan felmelegedő állóvizekben , tavacskákban fejlődik . Elviseli a félig sós brakkvizeket is . Lehetséges , hogy a lárva Magyarországon át tud telelni , de az állomány legalább egy része a tavasszal délről felvándorló szitakötőkből áll , amelyekből a nyár végére felnő egy újabb generáció . Májustól szeptemberig repül . Az imágók igen nagy távolságokra is eltávolodnak a víztől , de párosodni visszatérnek . A párzás tandem formációban történik , ami megmarad addig , míg a nőstény lerakja a petéket az élő vagy elpusztult vízinövények védelmébe . Források Anax parthenope ( SÉLYS,Tavi szitakötő Szitakötők barna óriásacsa - Anax parthenope Selys,izeltlabuak. hu Lesser Emperor Anax parthenope British Dragonfly Society Lesser Emperor ( Anax parthenope ) Dragonflypix Anax parthenope DragonflyIreland További információk barna óriásacsa - Anax parthenope Selys,izeltlabuak. hu Kapcsolódó cikkek Magyarország szitakötőfajainak listája Rovarfajok Karcsú acsafélék Magyarország szitakötői Európa ízeltlábúi